CELEX: 32017R1787
Language: bg
Date: 2017-06-12 00:00:00
Title: Делегиран регламент (ЕС) 2017/1787 на Комисията от 12 юни 2017 година за изменение на Регламент (ЕС) № 508/2014 на Европейския парламент и на Съвета по отношение на разпределението на средствата в рамките на прякото управление между целите на интегрираната морска политика и общата политика в областта на рибарството

4.10.2017   
            
            
               BG
            
            
               Официален вестник на Европейския съюз
            
            
               L 256/1
            
         ДЕЛЕГИРАН РЕГЛАМЕНТ (ЕС) 2017/1787 НА КОМИСИЯТА
   от 12 юни 2017 година
   за изменение на Регламент (ЕС) № 508/2014 на Европейския парламент и на Съвета по отношение на разпределението на средствата в рамките на прякото управление между целите на интегрираната морска политика и общата политика в областта на рибарството
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (1), и по-специално член 14, параграф 4 от него,
   като има предвид, че:
   
               (1)
            
            
               В Регламент (ЕС) № 508/2014 се предвижда финансирането на мерки, които допринасят за постигането на целите на интегрираната морска политика и общата политика в областта на рибарството.
            
         
               (2)
            
            
               В дял VI на Регламент (ЕС) № 508/2014 се съдържат мерките, които могат да бъдат финансирани в съответствие с принципа за пряко управление от страна на Съюза.
            
         
               (3)
            
            
               В приложение III към Регламент (ЕС) № 508/2014 е определено индикативното разпределение на средствата в рамките на прякото управление между отделните цели на интегрираната морска политика и общата политика в областта на рибарството, установени в членове 82 и 85 от същия регламент.
            
         
               (4)
            
            
               Програмният период за мерките, финансирани в рамките на Регламент (ЕС) № 508/2014, обхваща 2014—2020 г. След края на третата година от програмния период и в контекста на натрупания опит от изпълнените досега мерки по различните разходни области, в някои от областите бяха установени несъответствия между подходящото разпределение на средствата и процентите, определени в приложение III към Регламент (ЕС) № 508/2014.
            
         
               (5)
            
            
               До момента преодоляването на посочените несъответствия беше възможно чрез прилагане на член 14, параграф 3 от Регламент (ЕС) № 508/2014. По силата на посочения член Комисията може да се отклонява от индикативните проценти с не повече от 5 % от стойността на финансовия пакет във всеки отделен случай.
            
         
               (6)
            
            
               С член 14, параграф 4 от Регламент (ЕС) № 508/2014 на Комисията се предоставя правомощието да приема делегирани актове с цел коригиране на процентите, предвидени в приложение III към него.
            
         
               (7)
            
            
               С цел да се постигне максималното използване на наличните ресурси за остатъка от програмния период и увеличаване на приноса на свързаните с тях мерки за постигането на целите, определени в членове 82 и 85 от Регламент (ЕС) № 508/2014, е необходимо адаптиране на индикативното разпределение на средствата, предвидено в приложение III към посочения регламент.
            
         
               (8)
            
            
               Поради това Регламент (ЕС) № 508/2014 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕС) № 508/2014 се заменя с текста в приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юни 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 149, 20.5.2014 г., стр. 1.
   
      ПРИЛОЖЕНИЕ
      „
            ПРИЛОЖЕНИЕ III
            
               ИНДИКАТИВНО РАЗПРЕДЕЛЕНИЕ НА СРЕДСТВАТА ПО ДЯЛ VI, ГЛАВИ I И II МЕЖДУ ЦЕЛИТЕ, ОПРЕДЕЛЕНИ В ЧЛЕНОВЕ 82 И 85
                (1)
            
            Цели, определени в член 82:
            
                        1.
                     
                     
                        Развитие и прилагане на интегрирано управление на въпросите, свързани с морските и крайбрежните региони – 6 %
                     
                  
                        2.
                     
                     
                        Разработване на междусекторни инициативи – 24 %
                     
                  
                        3.
                     
                     
                        Подпомагане на устойчивия икономически растеж, заетостта, иновациите и новите технологии – 17 %
                     
                  
                        4.
                     
                     
                        Насърчаване на опазването на морската среда – 5 %
                     
                  Цели, определени в член 85:
            
                        1.
                     
                     
                        Събиране, управление и разпространение на научни становища по ОПОР – 11 %
                     
                  
                        2.
                     
                     
                        Специфични мерки за контрол и изпълнение по ОПОР – 11 %
                     
                  
                        3.
                     
                     
                        Доброволни вноски в международни организации – 13 %
                     
                  
                        4.
                     
                     
                        Консултативни съвети и комуникационни дейности във връзка с ОПОР и ИМП – 7 %
                     
                  
                        5.
                     
                     
                        Проучване на пазара, включително създаване на електронни пазари – 6 %
                     
                  “
      
         (1)  Процентите се прилагат за сумата, определена в член 14, като се изключат средствата, разпределени съгласно член 92.